10. schôdza NR SR - 1.deň - C. noc
Dátum: 2020-07-24
Poslanec: Mazurek, Milan (ĽS Naše Slovensko)
Druh vystúpenia: Vystúpenie

142. Vážený pán predsedajúci, ctené kolegyne, kolegovia, pokúsim sa to trošku zobrať zhurta, keďže som sa pripravil o tých posledných 30 minút svojej rozpravy, ale som si istý, že to bolo na dobrú vec, pretože som dokázal spolu so svojimi kolegami nastaviť pánovi premiérovi užitočné zrkadlo, aby pochopil nielen to, ako sa tu správal posledné roky, aké cirkusy tu predvádzal, ale aj to, ako veľmi sa vzdialil od svojich predvolebných sľubov, ako sa veľmi vzdialil od toho, čo tu predtým deklaroval a čo údajne chcel v politike presadzovať. (Ruch v sále a zaznievanie gongu.) Tie veľkohubé frázy, ktorými tu neustále častoval všetkých politikov, o tom, aký on chce byť slušný, aký on chce byť etalón morálky, ako on chce priniesť nové hodnoty do politiky a ako tu opakovane pri odvolaní jednotlivých členov vlády zdôrazňoval, že tu majú sedieť, že tu majú počúvať a že si majú vypočuť názory opozičných politikov, ktorí získali dôveru vo voľbách. A dnes, keď je sám odvolávaný, tak si povedal, že on jednoducho nebude opozíciu počúval. Veď prečo by počúval opozíciu? Veď to sú hlasy, ktoré ho nemusia zaujímať. To je časť obyvateľa, kto..., obyvateľov, ktorí nevolia jeho politickú stranu, a preto preňho nepredstavujú vôbec niečo dôležité. No a tak sa pekne zobral, odišiel do Trnavy, tam sa zrejme schúlil, ľahol si, išiel späť, bol, chudáčik, unavený. A my sme nechceli nič, iba to, aby dodržal to, čo tu stále deklaroval, a to aby zaviedol tie nové hodnoty do tej politiky, a išiel sám osobne vzorom. Takže som nesmierne rád, aj keď to stále tých 30 minút, že sa tu pán ctený Igor Matovič dostavil. A že hoci tu zase nesedí, ale možno aspoň je v tejto budove, si môže vypočuť názory opozičných politikov, pretože sú rovnako dôležité ako názory politikov koaličných. Druhá vec, čo sa týka samotného predmetu tohto odvolávania, to znamená tej kauzy s jeho diplomovou prácou. Všetci dobre vieme, že je to plagiátor, že skrátka nenapísal nič sám, že mu to napísala nejaká jeho kamarátka na dovolenke, ktorá skopírovala dve cudzie knihy, a Igor Matovič nemá žiadne vzdelanie, ktoré by zodpovedalo jeho titulu. On to v podstate priznal, verejne deklaroval. Áno, som zlodej, ukradol som cudzie práce. Možno ani on. Dal to niekomu inému ukradnúť. To znamená, je to jednoducho vychytralý človek. No a síce v minulosti pri Dankovi vystrájal, nazýval ho exkrementom, robil tu saltá mortale. Pri Kollárovi povedal, že on by v takej situácii odstúpil. Nakoniec sa ukázalo, že jeho predvolebné sľuby a frázy, ktorými kŕmil ľudí, sú naozaj len prázdne sľuby a frázy, a že jednoducho tento človek nemá žiadny charakter. Toto v podstate k tej diplomovej práci. To znamená, čo sa týka Igora Matoviča a očakávania nejakých morálnych hodnôt, nejakej zodpovednosti a nejakej cti alebo dodržiavanie toho, čo reálne voličom sľúbil, tak to sme jednoducho úplne mimo. Čo je ale dôležité a prečo si myslím, že by Igor Matovič mal byť odvolaný, a prečo si táto vláda nezaslúži dôveru parlamentu a nezaslúži si dôveru obyvateľov Slovenskej republiky, je to, že v súčasnom období historicky najväčšej krízy, kedy sa vám podarilo vytvoriť deficit v štátnom rozpočte 12 mld. eur v tomto roku, prepad slovenskej ekonomiky o viac ako 10 % a o 11 % zvýšiť dlh Slovenskej republiky v porovnaní s hrubým domácim produktom, tak by si človek povedal, že táto vláda sa postaví k verejným financiám zodpovedne, že budete šetriť, že budete hľadať spôsoby, ako ušetriť peniaze tak, aby sme si mohli povedať, že vláda sa aspoň snaží. Ale nie! Vy si vytvoríte nové ministerstvo pre pani Veroniku Remišovú. Bábkoherečku urobíte ministerkou pre informačné a digitálne technológie a poviete si, že to by bol dobrý nápad. Nebudeme zoštíhľovať štátnu správu a nebudeme hľadať možnosti, ako šetriť peniaze. Práve naopak, ešte viac zväčšíme tú byrokraciu, ešte viac úradov zavedieme, ešte viac splnomocnencov a ešte viac ľuďom umožníme jednoducho navyšovať výdavky štátneho rozpočtu. Toto je údajne tá zodpovedná vláda. Ale zároveň deklarujete, že idete pomáhať. Pomáhať ľuďom, pomáhať živnostníkom, pomáhať podnikateľom. Deklarujete 1,5 mld. eur mesačne, ktoré chcete ponúknuť, teda dať ľuďom, ktorých postihli opatrenia, vaše opatrenia proti tomu akože hroznému vírusu. A kde je realita? 600 mil. eur, ktoré ste doteraz dali, vidíme, že nám tu krachujú veľké firmy, že je otázka času, kedy nám extrémne narastie nezamestnanosť, ale my sa nestaráme o to, čo je potrebné, my neriešime to, čo by ľudia na Slovensku potrebovali. Nie, Igor si bude fotiť chlebíčky, bude si fotiť kvietočky, bude sa fotiť na motorke ako sedemročný chlapec na školskom výlete, z Bruselu bude zverejňovať fotky mušlí v nejakom hrnci, lebo toto sú najdôležitejšie problémy Slovenska. A toto je podľa neho príkladná reprezentácia štátu v zahraničí medzi lídrami európskych krajín. Kolegyne, kolegovia, to, čo vyprodukoval Igor Matovič a jeho vláda za tie štyri mesiace, to je jednoducho niečo neuveriteľné. Zoberme si napríklad tie vaše opatrenia proti koronavírusu. Teraz nedávno som si to zažil na vlastnej koži. Ja som povedal, že ja ten náhubok, ktorý tu mnohí nosíte, nosiť nebudem, pretože koncentrácia oxidu uhličitého pod ním je taká vysoká, že to v podstate poškodzuje ľudské zdravie. Ale keď si myslíte, že vás to ochráni proti nejakým smrteľným nebezpečným strašným vírusom (reakcia z pléna), samozrejme je to hoax, tak, tak, tak. Keď si myslíte, že toto vás ochráni proti nejakým vírusom, dobre, noste si to. Ale tak som sedel v reštaurácii, samozrejme, bez rúška, jedol, pil a prišla za mnou jedna pani a hovorí mi, že vy už ste tu prišli bez toho rúška, že jednoducho to je zlé, že to rúško musíte nosiť. A ja sa pýtam, veď teraz tu sedím a rúško mať nemusím. No áno, ale, ale keď sa postavíte... (Reakcia z pléna a prerušenie vystúpenia predsedajúcim.) Grendel, Gábor, podpredseda NR SR 143. Pán poslanec, poprosím vás, neskáčte do reči. Môžete reagovať. Pán poslanec... Mazurek, Milan, poslanec NR SR 144. ... keď sa postavíte, tak už rúško mať musíte. Toto sú veci, ktoré vymyslí Ústredný krízový štáb, hlavný hygienik a premiér Slovenskej republiky Igor Matovič. Sedíte, rúško mať nemusíte, vtedy sa korona nešíri. Postavíte sa, už rúško mať musíte, lebo už sa šíri. (Neutíchajúci ruch v sále a zaznievanie gongu.) A toto my máme dodržiavať! Toto je tá inteligentná vláda! Akože, kolegyne, kolegovia, ale naozaj toto nemôžte myslieť vážne. (Reakcia z pléna a prerušenie vystúpenia predsedajúcim.) Grendel, Gábor, podpredseda NR SR 145. Pán poslanec, naozaj vás prosím... Mazurek, Milan, poslanec NR SR 146. Pán kolega, kľud. Ja viem, že vám vyskočil estrogén, že sa tu rúcate, že už je nadránom, že proste, jednoducho máte slabšie nervy. Upokojte sa, v pohode. Som si istý, že Igor vám požičia z tých svojich tabletiek, ktoré poberá. No, kolegyne, kolegovia, jediný, komu v tejto kríze skutočne pomáhate, a to si povedzme úplne na rovinu, sú banky. Cudzie, zahraničné, nenažrané banky, ktoré len v minulom roku dosiahli neuveriteľný zisk 643 mil. eur. A to nie je skutočný zisk, pretože niet na svete lepšieho optimalizátora daňového základu, ako sú banky a korporácie. A vy to dobre viete. Dobre viete, že skutočný zisk, ktorý doslova vydrali zo Slovákov na všetkých tých svojich úžerníckych aktivitách, je v podstate nedohľadateľný. A tie isté banky, ktoré na Slovensku rozprávkovo zarábajú, tie isté banky, ktorým ste dovolili poskytovať odloženie splátok s tým, že si môžu naďalej účtovať úroky, čo je v podstate čistá zlodejina! Tie isté banky, ktorým ste poskytli štátom garan.., štátne garancie na krytie ich úverov, to znamená podnikanie bez rizika, tým istým bankám ste ešte darovali 300 mil. eur na zrušení bankového odvodu! A potom tu plačete, že nemôžete dať plnohodnotné 13. dôchodky, že to musíte znížiť na štátny príspevok vianočný. Samozrejme, že nie je, keď ste to potrebovali rozdať bankárom. Tvrdili ste, že to ide na nejaký mŕtvy účet. Tak ste mali zmeniť zákon, že povedzme polovica tých peňazí by išla na ten rezervný fond a polovica ako príjem štátneho rozpočtu. A bolo by vybavené. Lenže tie isté banky, ktoré kvôli tejto koronakríze údajne a kvôli svojim zvyšovaniu, teda krytiu tých nákladov, ktoré im údajne spolu s koronavírusom stúpli, tak potrebovali zvýšiť poplatky pre všetkých ľudí. Tie isté banky už tieto poplatky znižovať nebudú. O pomoci z EÚ, o tých 40 mld., ktoré tu stále opakujete, papagájujete, pritom zabúdate ľuďom povedať tú druhú stránku. O tom jednoducho by sme mohli hovoriť veľmi dlho. A to je to, že všetky tieto peniaze budeme musieť splatiť, či už priamo na pôžičkách alebo na zvýšených poplatkoch Slovenskej republiky do Európskej únie, na zavedení nových federálnych európskych daní, o ktorých mlčíte. Na tom, že jednoducho sa budeme ešte viac musieť podvoliť cudzím, zahraničným vládam a že už nebudeme rozhodovať prakticky o ničom, pretože Igor Matovič na týchto rokovaniach v Bruseli nevyjednal prakticky nič. Podpísal všetko, čo mu tam dali. Jednoducho šúchal nožičkami a bol nesmierne rád, že sa môže fotiť na motorkách. Čiže takto to nejako reálne dopadlo. Mohli by sme hovoriť veľmi dlho, ďalej o tom všetko, čo táto vláda vykonala, o tom všetkom, čo ešte možno plánuje vykonať, ale mňa ste za tieto štyri mesiace veľmi presvedčivo dokázali utvrdiť v tom, že Igor Matovič by premiérom Slovenskej republiky nemal byť. Nielen preto, že Slovenskej republike robí hanbu, nielen preto, že je plagiátor a že je teda usvedčený podvodník a že sa k tomu priznal, lebo to je dneska v móde, keď ste podvodník, tak sa priznajte a všetko máte odpustené, ste vrah, priznajte sa a všetko bude fajn, lebo takéto morálne štandardy tu táto nová vláda jednoducho zavádza. To, že robí medzinárodnú hanbu, to je zase ďalšia vec, ale čo je nesmierne dôležité, vaša vláda nepracuje pre ľudí. Vaša vláda jednoducho využíva štátny rozpočet a Slovenskú republiku iba na to, aby si mohla z nej robiť dojnú kravu. Ste úplne rovnakí ako vlády predtým. Úplne rovnakí. Nie je medzi vami rozdiel. Jednoducho možno po tých štyroch rokov uvidíme, že vy ste rozkradli trochu menej, ale na druhej strane ten amaterizmus a to, čo tu neustále denne prevádzate, to sa na Slovensku zapíše do dejín skutočne navždy. Takže dúfam, že som to za tých desať minút stihol, čo najlepšie. Kolegyne, kolegovia, budem hlasovať za odvolanie Igora Matoviča a navrhujem vám v rámci nejakej snahy o zlepšenie, vylepšenie vašej vlády, rekonštrukciu tej vlády, nazvite si to akokoľvek, dať tam niekoho príčetného.